Bindol Surajo Teete
Hannde 18ɓre, janngille maɓɓiti, ngam jannginki fukaraaɓe, e kala diiwe lesdi ndi’i. Bano no hukuuma anndal yahdunoo anndini, nder asaweere saaliinde. Laataaki janngille ɗen, goɗɗe maɓɓii ngam tikkere, nde ɓe tikki gila nduuɗu saaliingu. Goɗɗe boo maɓɓi ngam siwtaare, e maa kadi maɓɓaaɗe ngam faddaaki saakaaki nyawu Koroona.
Janngille ɗen ni, maɓɓitii hannde, ammaa kala naatoowo fuu, naa tokkii umroore faddaaki saakaaki nyawu Koroona. Bana lootuki juuɗe, suddirki kine e honnduko summattaare, e kadi woɗɗootirki hakkunde yimɓe. Nde laati balɗe ɗe’e, hukuuma faddaaki saakaaki nyawuuji ka Naajeeriya NCDC, e anndina ka ɗawtaki ɗuuɗgal nanngiiɓe nyawu Koroona kala nyalnde fuu.
Nder diiwe Naajeeriya 36 ni, diiwe ɗiɗi tan woni maɓɓitaayii janngille maɓɓe. Kannje ngoni ngal Kaduuna, e ngal Edo. To laamu diiwal Kaduuna, wi’i, faa jooni resaayi nyalnde maɓɓutuki janngille to diiwal ngal. Ammaa ngomnati diiwal Edo, ngal resii 1ɓre lewre Colte malla Feburayru, laato nyalnde so”aaki janngille ɗen. Ardiiɓe diiwal ngal, wi’ii, naa ɓe timminii taskaaki hidde maɓɓitinki janngille maɓɓe.
grn_Latn fuv_Latn fuv_Latn fuv_Latn